फेका कप फुटबल सुरु
१६ औं फेका कप छात्र फुटबल प्रतियोगिताको बिहीबार उद्घाटन खेलमा डिफेन्डिङ च्याम्पियन ओरियन्टल विजयी भएको छ ।
काठमाडौँ — १६ औं फेका कप छात्र फुटबल प्रतियोगिताको बिहीबार उद्घाटन खेलमा डिफेन्डिङ च्याम्पियन ओरियन्टल विजयी भएको छ ।ओरियन्टलले कौस्तुभलाई ३–१ गोलले हरायो । ओरियन्टलका उमेश अछामी, प्रज्ज्वल भुजेल र मनोज रामले गोल गरे । कौस्तुभका रिदम श्रेष्ठले एक गोल गरे । ओरियन्टलका प्रज्वल भुजेल म्यान अफ द म्याच भए ।नकआउट प्रतियोगितामा २४ टिमको सहभागिता रहेको आयोजक फेकाका संयोजक राजु दाहालले जनाए । शीर्ष चार स्थान हात पार्ने टिमले क्रमशः ३० हजार, २० हजार, १० हजार र ५ हजार पुरस्कार पाउने छन् ।प्रतियोगिताको कागेश्वरी मनोहरा नगरपालिकाका मेयर उपेन्द्र कार्कीले उद्घाटन गरेका थिए । 